CELEX: 52017PC0396
Language: et
Date: 2017-07-27
Title: Ettepanek: NÕUKOGU OTSUS ühelt poolt CARIFORUMi riikide ning teiselt poolt Euroopa Ühenduse ja selle liikmesriikide vahelise majanduspartnerluslepinguga loodud CARIFORUMi-ELi ühisnõukogus liidu nimel võetava seisukoha kohta seoses I protokolli IX lisa (ülemeremaade ja -territooriumide kohta) muutmisega

EUROOPA KOMISJON
            Brüssel,27.7.2017
            COM(2017) 396 final
            2017/0172(NLE)
            Ettepanek:
            NÕUKOGU OTSUS
            ühelt poolt CARIFORUMi riikide ning teiselt poolt Euroopa Ühenduse ja selle liikmesriikide vahelise majanduspartnerluslepinguga loodud CARIFORUMi-ELi ühisnõukogus liidu nimel võetava seisukoha kohta seoses I protokolli IX lisa (ülemeremaade ja -territooriumide kohta) muutmisega
            
               
         
         
            
               SELETUSKIRI
            
            
               1.Ettepaneku sisu
            
            
               Käesolevas ettepanekus käsitletakse otsust, millega kehtestatakse ühelt poolt CARIFORUMi riikide ning teiselt poolt Euroopa Ühenduse ja selle liikmesriikide vahelise majanduspartnerluslepinguga loodud CARIFORUMi-ELi ühisnõukogus liidu nimel võetav seisukoht selle kohta, et kavas on vastu võtta otsus, millega muudetakse kõnealuse lepingu I protokolli IX lisa, mis käsitleb ülemeremaid ja -territooriume.
            
            
               2.Ettepaneku taust
            
            
               2.1.Majanduspartnerlusleping ühelt poolt CARIFORUMi riikide ning teiselt poolt Euroopa Ühenduse ja selle liikmesriikide vahel
            
            
               Majanduspartnerluslepinguga ühelt poolt CARIFORUMi riikide ning teiselt poolt Euroopa Ühenduse ja selle liikmesriikide vahel (edaspidi „leping“) soovitakse kaasa aidata vaesuse vähendamisele ja võimalikule kõrvaldamisele luues kaubanduspartnerluse, mis on kooskõlas jätkusuutliku arengu eesmärgi, aastatuhande arengueesmärkide ja Cotonou lepinguga.
            
            
               Lepingule kirjutati alla 15. oktoobril 2008 ning seda kohaldatakse ajutiselt alates 29. detsembrist 2008.
            
            
               2.2.CARIFORUMi-ELi ühisnõukogu 
            
            
               CARIFORUMi-ELi ühisnõukogu vastutab lepingu toimimise ja rakendamise eest ning jälgib selle eesmärkide täitmist. Ühisnõukogu kohtumised toimuvad ministrite tasandil ja korrapäraste ajavahemike järel, mis ei ole pikemad kui kaks aastat. Lepingu eesmärkide saavutamiseks on ühisnõukogul õigus teha otsuseid kõikides lepinguga hõlmatud küsimustes. Vastuvõetud otsused on lepinguosaliste ja allakirjutanud CARIFORUMi riikide jaoks siduvad ning nad võtavad nende rakendamiseks vajalikud meetmed kooskõlas lepinguosaliste ja allakirjutanud CARIFORUMi riikide sise-eeskirjadega.
            
            
               2.3.CARIFORUMi-ELi ühisnõukogu kavandatud õigusakt 
            
            
               17. novembril 2017 peetava neljanda koosoleku käigus on CARIFORUMi-ELi ühisnõukogul kavas võtta vastu otsus, millega muudetakse lepingu I protokolli IX lisa, kus on esitatud ülemeremaade ja -territooriumide loetelu (edaspidi „kavandatud õigusakt“).
            
            
               Kõnealuse kavandatud õigusakti eesmärk on tagada, et lepingu I protokolli IX lisas esitatud ülemeremaade ja -territooriumide loetelu oleks ajakohastatud ja ühtlustatud ELi toimimise lepinguga seoses kolme loetellu kuuluva territooriumi staatuse muutumisega.
            
            
               Saint Barthélemy (Prantsusmaa) kuulub alates 1. jaanuarist 2012 Euroopa Liiduga assotsieerunud ülemeremaade ja -territooriumide hulka. Mayotte (Prantsusmaa) on alates 1. jaanuarist 2014 Euroopa Liidu äärepoolseim piirkond. Samuti jõustus 1. jaanuaril 2014 nõukogu otsus 2013/755/EL ülemeremaade ja -territooriumide Euroopa Liiduga assotsieerimise kohta, mida kohaldatakse ELi toimimise lepingu II lisas loetletud ülemeremaade ja -territooriumide suhtes. Seega tuleks lepingu I protokolli IX lisas esitatud ülemeremaade ja -territooriumide loetelu vastavalt ajakohastada.
            
            
               Vastavalt lepingu artikli 229 lõigetele 1 ja 2 muutub kavandatud õigusakt lepinguosaliste jaoks siduvaks.
            
            
               3.Liidu nimel võetav seisukoht
            
            
               Lepingule kirjutati alla 15. oktoobril 2008 ning seda kohaldatakse ajutiselt alates 29. detsembrist 2008.
            
            
               Ettepanekus esitatud liidu nimel võetava seisukoha eesmärk on muuta kavandatud õigusakt siduvaks.
            
            
               4.Õiguslik alus
            
            
               4.1.Menetlusõiguslik alus
            
         
         
            
               4.1.1.Põhimõtted
            
            
               ELi toimimise lepingu artikli 218 lõikega 9 on ette nähtud võtta vastu otsused, millega kehtestatakse lepingus sätestatud organis liidu nimel võetavad seisukohad, kui asjaomasel organil tuleb vastu võtta õigusliku toimega õigusakte, välja arvatud õigusaktid, millega täiendatakse või muudetakse lepingu institutsioonilist raamistikku.
            
            
               4.1.2.Kohaldamine käesoleval juhtumil
            
            
               CARIFORUMi-ELi ühisnõukogu on lepingus sätestatud organ.
            
            
               Käesolev õigusakt, mis CARIFORUMi-ELi ühisnõukogul tuleb vastu võtta, on õigusliku toimega õigusakt. Vastavalt lepingu artikli 229 lõigetele 1 ja 2 muutub kavandatud õigusakt rahvusvahelise õiguse raames lepinguosaliste jaoks siduvaks.
            
            
               Kavandatud õigusaktiga ei täiendata ega muudeta lepingu institutsioonilist raamistikku.
            
            
               Ettepanekus esitatud otsuse menetlusõiguslik alus on seega ELi toimimise lepingu artikli 218 lõige 9.
            
            
               4.2.Materiaalõiguslik alus
            
            
               4.2.1.Põhimõtted
            
            
               ELi toimimise lepingu artikli 218 lõike 9 kohaste otsuste materiaalõiguslik alus sõltub eelkõige sellest, mis on kavandatud õigusakti eesmärk ja sisu, mille suhtes liidu nimel võetav seisukoht tuleb vastu võtta.
            
            
               4.2.2.Kohaldamine käesoleval juhtumil
            
            
               Käesoleva kavandatud õigusakti eesmärk ja sisu on seotud ühise kaubanduspoliitikaga.
            
            
               Ettepanekus esitatud otsuse materiaalõiguslik alus on seega ELi toimimise lepingu artikkel 207.
            
            
               4.3.Kokkuvõte
            
            
               Ettepanekus esitatud otsuse õiguslik alus peaks seega olema ELi toimimise lepingu artikkel 207 koostoimes artikli 218 lõikega 9.
            
            
               2017/0172 (NLE)
            
            
               Ettepanek:
            
            
               NÕUKOGU OTSUS
            
            
               ühelt poolt CARIFORUMi riikide ning teiselt poolt Euroopa Ühenduse ja selle liikmesriikide vahelise majanduspartnerluslepinguga loodud CARIFORUMi-ELi ühisnõukogus liidu nimel võetava seisukoha kohta seoses I protokolli IX lisa (ülemeremaade ja -territooriumide kohta) muutmisega
            
            
               EUROOPA LIIDU NÕUKOGU,
            
         
         
            
               võttes arvesse Euroopa Liidu toimimise lepingut, eriti selle artiklit 207 koostoimes artikli 218 lõikega 9,
            
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)Ühelt poolt CARIFORUMi riikide ning teiselt poolt Euroopa Ühenduse ja selle liikmesriikide vahelisele majanduspartnerluslepingule
                  1
                (edaspidi „leping“) kirjutati alla 15. oktoobril 2008 ja seda kohaldatakse ajutiselt alates 29. detsembrist 2008.
            
            
               (2)Vastavalt lepingu artikli 229 lõigetele 1 ja 2 võib CARIFORUMi-ELi ühisnõukogu võtta vastu otsuseid, mis on siduvad lepinguosaliste ja allakirjutanud CARIFORUMi riikide jaoks, kes peavad võtma nende otsuste rakendamiseks vajalikud meetmed kooskõlas lepinguosaliste ja allakirjutanud CARIFORUMi riikide sise-eeskirjadega.
            
            
               (3)17. novembril 2017 peetava neljanda koosoleku käigus tuleb CARIFORUMi-ELi ühisnõukogul võtta vastu otsus, millega muudetakse lepingu I protokolli IX lisa, kus on esitatud ülemeremaade ja -territooriumide loetelu.
            
            
               (4)On asjakohane kehtestada liidu nimel CARIFORUMi-ELi ühisnõukogus vastu võetav seisukoht, sest otsus saab olema liidu jaoks siduv.
            
            
               (5)Lisatud ettepanek nõukogu otsuse kohta on õiguslik vahend lepingu I protokolli IX lisa muutmiseks. Kõnealuse muutmise eesmärk on tagada, et lepingu I protokolli IX lisas esitatud ülemeremaade ja -territooriumide loetelu oleks ajakohastatud ja ühtlustatud ELi toimimise lepinguga selles osas, mis puutub loetelus esitatud kolme territooriumi staatuse muutumist.
            
            
               (6)Kuna CARIFORUMi-ELi ühisnõukogu õigusaktiga muudetakse lepingu I protokolli IX lisa, on asjakohane avaldada see õigusakt pärast selle vastuvõtmist Euroopa Liidu Teatajas.
            
            
               (7)Euroopa Liidu lepingu artikli 17 lõike 1 kohaselt esindab CARIFORUMi-ELi ühisnõukogus liitu komisjon. Euroopa Liidu lepingu artikli 4 lõike 3 kohaselt toetavad liikmesriigid liidu seisukohta,
            
            
               ON VASTU VÕTNUD KÄESOLEVA OTSUSE:
            
            
               Artikkel 1
            
            
               Liidu nimel 17. novembril 2017 CARIFORUMi-ELi ühisnõukogu neljandal koosolekul võetav seisukoht põhineb käesolevale otsusele lisatud CARIFORUMi-ELi ühisnõukogu otsuse eelnõul.
            
            
               Artikkel 2
            
            
               Käesolev otsus on adresseeritud komisjonile ja liikmesriikidele.
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  ELT L 289, 30.10.2008, lk 3.
               
            
      
    ---documentbreak--- 
      
         
               EUROOPA KOMISJON
            Brüssel,27.7.2017
            COM(2017) 396 final
            LISA
            järgmise dokumendi juurde:
            Ettepanek: Nõukogu otsus
            ühelt poolt CARIFORUMi riikide ning teiselt poolt Euroopa Ühenduse ja selle liikmesriikide vahelise majanduspartnerluslepinguga loodud CARIFORUMi-ELi ühisnõukogus liidu nimel võetava seisukoha kohta seoses I protokolli IX lisa (ülemeremaade ja -territooriumide kohta) muutmisega
            
               
         
         
            
               LISA
            
            
               EELNÕU:
            
            
               CARIFORUMi-ELi ÜHISNÕUKOGU OTSUS nr …/2017,
            
            
               ...,
            
            
               mille võtab vastu kõnealune ühisnõukogu, mis loodi ühelt poolt CARIFORUMi riikide ning teiselt poolt Euroopa Ühenduse ja selle liikmesriikide vahel sõlmitud majanduspartnerluslepingu alusel, ja milles käsitletakse kõnealuse lepingu I protokolli IX lisa (ülemeremaad ja -territooriumid) muutmist
            
            
               CARIFORUMi-ELi ÜHISNÕUKOGU,
            
            
               võttes arvesse ühelt poolt CARIFORUMi riikide ning teiselt poolt Euroopa Ühenduse ja selle liikmesriikide vahelist majanduspartnerluslepingut (edaspidi „leping“), eriti selle I protokolli artiklit 41,
            
            
               ning arvestades järgmist:
            
            
               1)Lepingu I protokollis, milles käsitletakse mõiste „päritolustaatusega tooted“ määratlust ja halduskoostöö viise on sätestatud, et ülemeremaade ja -territooriumidena käsitletakse protokolli IX lisas loetletud ülemeremaid ja -territooriume.
            
            
               2)Pärast Mayotte’i
                  1
                ja Saint-Barthélemy
                  2
                staatuse muutumist ning pärast nõukogu otsuse 2013/755/EL (ülemeremaade ja -territooriumide Euroopa Liiduga assotsieerimise kohta)
                  3
                jõustumist tuleks ajakohastada lepingu I protokolli IX lisas esitatud ülemeremaade ja -territooriumide loetelu,
            
            
               ON TEINUD JÄRGMISE OTSUSE:
            
            
               Artikkel 1
            
            
               Protokolli IX lisa asendatakse käesoleva otsuse lisaga.
            
            
               Artikkel 2
            
            
               Käesolev otsus jõustub […].
            
            
               [koht], [...] 2017
            
            
                     
                        CARIFORUMi riikide nimel
                     
                  
                  
                     
                        Euroopa Liidu nimel
                     
                  
               
               I protokolli IX LISA
            
            
               Ülemeremaad ja -territooriumid
            
         
         
            
               Käesoleva protokolli kohaldamisel tähendavad „ülemeremaad ja -territooriumid“ Euroopa Liidu toimimise lepingu II lisas osutatud maid ja territooriume, mis on loetletud allpool:
            
            
               (Käesolev loetelu ei määra nende maade ja territooriumide staatust ega selle muutumist tulevikus.)
            
            
               1.Ülemeremaad ja -territooriumid, millel on erisuhted Taani Kuningriigiga:
            
            
               –Gröönimaa.
            
            
               2.Ülemeremaad ja -territooriumid, millel on erisuhted Prantsuse Vabariigiga:
            
            
               –Uus-Kaledoonia ja sõltkonnad,
            
            
               –Prantsuse Polüneesia,
            
            
               –Saint-Pierre ja Miquelon,
            
            
               –Saint-Barthélemy,
            
            
               –Prantsuse Antarktilised ja Lõunaalad,
            
            
               –Wallis ja Futuna.
            
            
               3.Ülemeremaad ja -territooriumid, millel on erisuhted Madalmaade Kuningriigiga
            
            
               –Aruba,
            
            
               –Bonaire,
            
            
               –Curaçao,
            
            
               –Saba,
            
            
               –Sint Eustatius,
            
            
               –Sint Maarten.
            
            
               4.Ülemeremaad ja -territooriumid, millel on erisuhted Suurbritannia ja Põhja-Iiri Ühendkuningriigiga:
            
            
               –Anguilla,
            
         
         
            
               –Bermuda,
            
            
               –Kaimani saared,
            
            
               –Falklandi saared,
            
            
               –Lõuna-Georgia ja Lõuna-Sandwichi saared,
            
            
               –Monteserrat,
            
            
               –Pitcairn,
            
            
               –Saint Helena ja sõltkonnad,
            
            
               –Briti Antarktise ala,
            
            
               –Briti India ookeani ala,
            
            
               –Turks ja Caicos,
            
            
               –Briti Neitsisaared.
            
         
         
            
                  
                     (1)
                  Nõukogu 11. juuli 2012. aasta otsus 2012/419/EL, millega muudetakse Mayotte’i staatust Euroopa Liidu suhtes (ELT L 204, 31.7.2012, lk 131).
               
               
                  
                     (2)
                  Nõukogu 29. oktoobri 2010. aasta otsus 2010/718/EL Saint-Barthélemy saare staatuse muutmise kohta Euroopa Liidu suhtes (ELT L 325, 9.12.2010, lk 4).
               
               
                  
                     (3)
                  Nõukogu otsus 2013/755/EL ülemeremaade ja -territooriumide Euroopa Liiduga assotsieerimise kohta (ELT L 76, 15.3.2014, lk 56).